
«Kanda vu morje za vek i večno 
jedno nam ljeto kapnulo srečno» 
Pavao Stoos: pjesnik, hrvatski preporoditelj 
svečenik i biskupski tajnik, rođen u 
Hrvatskom Zagorju 1806. 


Možemo li na kraju 2009. godine bez rezerve prihvatiti ove stihove 
našeg zagorskog pjesnika? Možemo ukoliko smo zadovoljni s time da 
smo je preživjeli, da smo u okviru svojih obitelji bili koliko toliko sretni i 
zadovoljni. No, uzevši u cjelini, godina koja je na izmaku nije nam baš bila 
sretna. Mnogi su ostali bez posla, država nam je nametnula nove poreze, 
Život postaje sve teži, sve je više roditelja, djedova i baka koji ne mogu svo- 
joj djeci ili unucima pružiti ni osnovno zadovoljstvo darivajući im dnevno 
barem najmanje radosti u vidu bombona, čokolade ili igračke.S druge pak 
strane televizijske nas postaje upoznaju s raskošima pojedinaca, o tome 
koliko će građana Hrvatske otići na skijanje u svjetske centre, koliko će 
tko potrošiti za božićne poklone i provode. Logika je to sistema u koji 
smo ušli devedesetih godina, koja ne mari za ljude već samo za čovjeka 
kao pojedinca. Naša je Vlada dugo uvjeravala narod kako Hrvatskoj ne 
prijeti kriza i nije poduzimala ništa da se dolazak teških dana izbjegne. 
Kada je postalo jasno da smo u problemima kao i ostali, ako ne i većima, 
predsjednik Vlade bježi od odgovornosti, bez obrazloženja daje ostavku i 
«vrući krumpir» ostavlja drugima. I nikome ništa. Dobar dio naših sumje- 
štana još uvijek je uvjereno kako tako treba biti, jer za sve su naše nevolje 
krivi drugi. Je li to tako? Naravno da nije. Bili smo nekada ponosna zemlja 
koja nije prihvaćala uvjete ni Istoka,ni Zapada i u cijelom smo svijetu 
zbog toga bili cjenjeni. Danas bez pogovora prihvaćamo sve što nam naši 
«prijatelji» iz Europe i svijeta nameću. Za sve nedaće okrivljujemo druge, 
a malo činimo da sami stvari mijenjamo na bolje. 

Radobojska Općina ove je godine dobila po prvi put načelnika 
kojeg su stanovnici birali neposredno. Postojali su planovi za konačno 
uređenje Rimske ceste, stare školske zgrade i još mnogo toga. Izostale 
su obećane, a neke čak i potpisane pomoći Države , te planovi nisu u 
potpunosti realizirani. Ministarstvo prosvjete ukinulo je obećano plaćanje 
prijevoza učenika u škole. Općina i Zupanija uskočile su i naši đaci imaju 
besplatan prijevoz do škole i natrag. Onima koji nažalost, žive u najtežim 
uvjetima, Općina i humanitarne organizacije tijekom godine pružaju ka- 
kvu takvu pomoć. Vodi se računa o zaštiti čovjekove okoline, vodoopskrbi, 
razvoju gospodarstva. Neki će reći, nedovoljno, no sve u skladu s moguć- 
nostima. Za razliku od mnogih jedinica lokalne samouprave, Općina Ra- 
doboj godinu koja je na izmaku neće završiti sa nekim velikim manjkom 
u pogledu financiranja, ali će u narednoj godini sredstava za sve potrebe 
biti manje. Neke djelatnosti, kao što su vodoopskrba i groblje, o kojima 
je brinula Općina na temelju zakonskih odredbi otići će u komunalne 
organizacije. Za stanovništvo će to biti određeno povećanje izdataka, ali o 
tome ne odlučuje Općina, već Država, a zakonske propise valja poštivati. 

I ove smo godine obilježili Dan Općine i Dan škole. Bilo je u skladu 
s mogućnostima. Vatrogasci u Radoboju dobili su suvremeno vatrogasno 
vozilo. Sportske i kulturne aktivnosti odvijale su se u skladu s mogućno- 
stima, kao i obnova crkvenih objekata. 

Nemojmo previše kritizirati godinu iza nas. Imajmo više povjerenja 
u vrijeme koje dolazi, a tome djelomično možemo i doprinijeti glasujući 
27. prosinca ove godine za predsjednika Republike Hrvatske koji će znati 
probleme malih običnih ljudi, a ne onih kojima pomoć i onako nije po- 

trebna. 

U tom raspoloženju: SRETAN BOŽIĆ I USPJEŠ- 
NU NOVU GODINU ŽELI VAM URED- 
NIŠTVO RADOBOJSKOG LISTA. 

UČENIKE RAZVESELIO SVETI NIKOLA 


Zahvaljujući sredstvima iz općinskog proračuna 
povodom blagdana Svetog Nikole najmlađi radobojski 
osnovnoškolci primili su prigodne poklone. Prije Božića 
prigodne poklon pakete u vrijednosti od oko 130 kuna 
primit će stotinjak obitelji sa područja radobojske Opći- 
ne koji žive u skromnijim životnim uvjetima, a umirov- 
ljenici koji imaju mirovine manje od 1.200 kuna primit 
će poklon u iznosu od 100 kuna. Nisu neki veliki iznosi, 
ali ipak mnogima će i ova skromna pomoć uz predstoje- 
će blagdane dobro doći. (vir) 


U petak 4. prosinca sv. Nikola razveselio je učenike 
nižih razreda Osnovne škole Side Košutić, a sjetio se i 
onih najmlađih koji nisu još ni krenuli u školu. Priredba 
povodom blagdana sv. Nikole održana je u holu škole. 
Za nju su se učenici pripremali nekoliko tjedana prije 
kako bi sve prisutne iznenadili svojom izvedbom. To im 
je i uspjelo uz bodrenje svojih roditelja, djedova, baka, 
sestara i braće. Uživali su u izvedbama recitacija, igro- 
kaza i nastupu malog zbora, koji je svojom pjesmom do- 
ZVao sv. Nikolu, ali i Krampusa. 

Sv. Nikola je pohvalio svu dobru djecu i čestitao im 
na znanju o njemu kao svecu, svećeniku i dobročinitelju. 
Slijedila je podjela darova, ali 1 šiba za one koji moraju 
još više učiti 1 biti dobri kroz cijelu godinu. 

Svi su na kraju bili oduševljeni. Izvođači su dobili 
zasluženi pljesak a djeca su bila presretna zbog dobive- 
nih darova. Učiteljice su bile ponosne i zadovoljne jer su 
još jednom pokazale rezultate svojeg rada. Sve u svemu 
proslava ovog blagdana svima će ostati u lijepom sjeća- 
nju. 


RADOBOJSKI LIST: Nakladnik: Općina Radoboj. Za nakladnika: Anđelko Topolovec, UREDNIŠTVO: mr.sc. Luka Čuljak, 
Dragutin Gerić, Ivan Horvat, Marija Pernjek, Darko Potočki, grafički urednik, Snježana Rihtar, Vinko Rihtar, glavni i odgovorni 


urednik, Ivan Šemnički, Zdenko Vidović. Lektor: Ivanaka Ferk, Adresa uredništva: Radoboj 8, 49232 Radoboj, tel: 049/349-110, 
fax: 049/349-109, e-mail:radobojkr.t-com.hr, www.radoboj.hr. TISAK: Papir market Krapina. 
List je besplatan i izlazi mjesečno. 

NOVOGODIŠNJA PORUKA NAČELNIKA OPĆINE 
RADOBOJ ing. ANĐELKA TOPOLOVCA 


ODGOVORNOST | BRIGA ZA NAJLJEPŠU OPĆINU 


U godini na izmaku iza nas su po prvi put održani neposreedni 
izbori za načelnika i njegovog zamjenika, bio je to novi pozitivan 
trenutak za razvoj demokracije u našem društvu. 

Mnogi u tome vide puno više ovlasti ali i odgovornosti za čel- 
nika jedinice lokalne samouprave, ali za mene osobno , odgovornost 
i briga za najljepšu općinu ostale su iste. 

Godina, od koje se opraštamo, bila je i godina recesije, godina 
u kojoj su naprosto zbog pomanjkanja novca u državnom proračunu 
prekinuti mnogi projekti. Njihova realizacija prebačena je u 2010. 
odnosno za neka bolja vremena.Izostala je stoga realizacija kapital- 
nih projekata u našoj Općini. Onih projekata za koje su potpisani 
ugovori s državnim organima, jer njihova realizacija ovisi isključivo 
o stanju u državnoj blagajni. 

Bili su to projekti izgradnje Zavičajne zbirke i dovršetak re- 
konstrukcije Rimske ceste. Akcije koje su bile vezane uz općinski 
proračun uglavnom su realizirane prema planu. Tako smo u godinu 
koju napuštamo nastavili s postavljanjem javne rasvjete, asfaltira- 
njem i izgradnjom nogostupa uz prometnice.Pomagali smo razvoj 
gospodarstva subvencijom kamata, financirali izradu projektne do- 
kumentacije za industrijsku zonu, razvoj poljoprivrede, kupljeni su 
eko otoci, uređivala su se igrališta, pomagalo se Župi Presvetog 
Trojstva Radoboj kao i brojnim udrugama građana. 

Jedina smo općina s potpuno besplatnim prijevozom srednjoš- 
kolaca. Pokrenuli smo nove projekte vezane uz skrb za mlade i djecu 
kao što su povlašteni studentski krediti, Vijeće mladih i «Općina pri- 
jatelj djece». Davali smo jednokratne pomoći za rođenu djecu, brinu- 
li se o obiteljima lošijeg imovinskog statusa. Pomagali smo O.Š. Side 
Košutić , kojoj se ovom prilikom zahvaljujem za izuzetnoj suradnji, 
naroćito nakon početka nove školske godine. 

Kao svake, tako i ove godine, mnogo toga ne bi bilo ostvareno 
bez zalaganja vrijednih djelatnika Upravnog odjela Općine, općin- 
skih vijećnika, članova brojnih udruga, firmi i obrtnika s cijelog po- 
dručja Općine. 

Svima njima ,kao i meni i mom zamjeniku, Josipu Krleži, cilj 
je stvoriti općinu koja pruža odmor od užurbanih urbanih cjelina, 
ugodno mjesto za život uz funkcionalnu infrastrukturu, očuvanim 
okolišem i društvenim servisima, a sve to uz intenzivan gospodarski 
razvoj, prije svega turizma, poljoprivrede i industrije. 

Svima se od srca zahvaljujem, a zahvaljujem se i ljudima koji 
vode brigu oko našeg Radobojskog lista putem kojeg ste Vi , pošto- 
vani sumještani, informirani o svemu što se radi u Općini. 


Svim mještanima Općine Radoboj želim 
blagoslovljene Božićne blagdane te sretnu i 


uspješnu 2010. godinu. 
Načelnik Općine Radoboj 
Ing. Anđelko Topolovec 


NAKON ČETRDESET GODINA O OPSKRBI VODOM 
DOMAĆINSTAVA I OSTALIH KORISNIKA NA PODRUČ- 
JU OPĆINE RADOBOJ BRINUTI ĆE ZAKONOM OVLA- 
ŠTENI DISTRIBUTER 


Korisnici vode iz radobojskog lokalnog vodovoda proteklih su 
dana bili iznenađeni kada su njihove priključke i vodomjere doš- 
li pregledati predstavnici Općine Radoboj i krapinskog Krakoma. 
Rezultat je to provedbe zakonskih propisa, koje je donio Hrvatski 
sabor. Zakonom je točno određeno tko se može i pod kojim uvjetima 
baviti kojom od komunalnih djelatnosti. Tako je za područje opskrbe 
pitkom vodom stanovništa i drugih korisnika određeno da se tim 

poslom mogu baviti samo komunalna poduzeća i to ne bilo koja 
već samo ona koja ispunjavaju vrlo stroge uvjete, među kojima je i 
onaj o minimalnoj količini isporuke vode korisnicima. To je osnovni 
razlog što se distribucijom vode više ne mogu baviti općine i gradovi 
i što problem ne rješava osnivanje općinskoh komunalnih poduzeća. 
Uvidjevši problem u Općini je došlo do prijedloga da se distribucija 
vode povjeri Krakomu iz Krapine, jer bi se na taj naćin ispunili za- 
konski propisi i omogućilo da se iz državnih izvora dobiju određena 
sredstva za vodoopskrbu. Prema tome , kontrola vodovodnih priklju- 
čaka, vodomjera i šahtova koja se obavlja samo je dio priprema da se 
problem riješi. 

Do promjena neće doći prije 1. travnja 2010. godine jer Op- 
ćinsko vijeće treba donijeti izmjenu Odluke o komunalnim djelatno- 
stima.Korisnici koji nemaju vodomjere, morat će ih ugraditi do 31. 
ožujka 2010. Također treba izgraditi odgovarajuće šahtove ,tamo 
gdje ih nema. .Potrebno je obaviti zakonsku kontrolu ispravnosti 
postojećih vodomjera. 

Ima velikih nedoumica od tome koju ćemo cijenu vode plaćati 
nakon što distribuciju preuzme Krakom? Prema sadašnjim izuča- 
nima cijena kubika potrošene vode biti će 6 kuna i 82 lipe u što će 
biti uračunata osnovna cijena vode, PDV, vodna naknada, koncesija 
i naknada distributera. Voda će dakle poskupjeti za 1 kunu i 82 lipe 
po kubiku. 

Valja napomenuti i to da će Općina Radoboj i nadalje ostati 
vlasnik vodovodne mreže i svih objekata od koji će se izgraditi dva 
nova rezervoara i dovršiti rekonstrukcija postojeće vodovodne mre- 
že. 

Kontrolom priključaka za sada je utvrđeno da oko 150 korisni- 
ka nema ugrađene vodomjere i da oko 250 korisnika nema odgova- 
rajuće šahtove pa to do kraja ožujka trebati ispraviti. 

Na temelju iznijetog može se zaključiti da nova rješenja u po- 
gledu distribucije vode određuje država i da si tu općina ili grad ne 
mogu ništa pomoći. Stoga će i korisnici radobojskog lokalnog vo- 
dovoda nakon četrdeset godina morati poštivati zakonske odredbe, 
bez obzira na sastavljanje bilo kakvih peticija ili organiziranja drugih 
načina izražavanja nezadovoljstva. (vir) 


CJENA VODE ŠEST KUNA 1 
OSAMDESET DVIJE LIPE 


Poštujući Zakon o komunalnim djelatnostima 
Općina Radoboj distribuciju, održavanje vodovod- 
ne mreže i naplatu potrošnje prenijet će na Krakom 
Krapina. 

Primjenjujući zakonske odredbe cijena vode 
formirat će se na slijedećim principima: 


Osnovna cijena kubika potrošene vode 4,16 kn 
0,96 kn 
0,80 kn 


Porez na dodanu vrijednost (PDV) 
Naknada za vodoprivredu 
Naknada za zaštitu voda 

(vraća se Općini) 


UKUPNO: KUBIK VODE 


0,90 kn 
6.82 kn 


Ova će se cijena primjenjivati nakon što Općinsko 
vijeće prihvati Odluku o izmjeni odluke o komu- 
nalnim djelatnostima i ostvare ostali uvjeti, kao što 
su ugradnja vodomjera kod svih potrošača, izgrad- 
nja adekvatnih šahtova i baždarenja postojećih vo- 
domjera. Predviđeni rok 31. ožujak 2010. godine 

OSNOVNU ŠKOLU SIDE KOŠUTIĆ PRVI PUT U 
POVIJESTI VODI JEDNA PROSVJETNA DJELATNICA 
MILENA VESELJAK 


NAŠA ŠKOLA MOŽE | VIŠE | BOLJE 


Prije početka školske godine 2009/2010. dotadaš- 
nji ravnatelj OŠ Side Košutić, Franjo Ranogajec otišao 
je u mirovinu. Školski odbor, kako to zakonski propisi 
nalažu , postavio je vršiteljicu dužnosti , djelatnicu škole 
Milenu Veseljak. Uslijedilo je raspisivanje natječaja, iz- 
borni postupak i «blagoslov» nadležnog ministarstva. Za 
ravnateljicu je izabrana MILENA VESELJAK. Povod 
je to, da smo toj prvoj ženi na čelu naše odgojno obra- 
zovne ustanove postavili nekoliko pitanja. Evo koje smo 
odgovore dobili: 

R.L. Prema našim saznanjima prva ste žena na čelu 
naše O.Š. što je u neku ruku i normalno jer je većina zapo- 
slenih u toj ustanovi ženskog roda. No, što je presudilo da se 
javite na raspisani natječaj za ravnateljicu? 

M. VESELJAK: Pitate me što je presudilo da se 
javim na natječaj za ravnateljicu? Covjek po prirodi 
uvijek teži višem, boljem, nečemu gdje može sebe dati 
u najboljem pogledu. Upravo to je i mene ponukalo da 
se javim na natječaj. Mislim da naša škola može više i 
bolje uz jednu dobru suradnju s roditeljima i općinom. 
Osjetila sam da mogu učiniti više za boljitak naše ško- 
le, naše djece. 

R.L.lako ste u vrijeme obilježavanja dana škole i 
Dana općine bili u funkciji v.d. ravnateljice i to kratko vri- 
jeme, program i njegova realizacija zaslužili su najvišu 
ocjenu. Hoćemo li i ubuduće imati priliku biti svjedoci su- 
djelovanja škole kao cjeline, mislimo tu na učitelje i profe- 
sore kao i na učenike u ostalim zbivanjima ne samo u Ra- 
doboju veći u Gornjoj Šemnici i Jazvinama, gdje škola ima 
svoja područna odjeljenja? 

M. VESELJAK: Hvala na dobroj ocjeni! Drago 
mi je da smo uspjeli realizirati gotovo sve predviđene 
aktivnosti u vrijeme obilježavanja dana škole i općine. 
Svakako moram zahvalitijoš jednom svim učenicima i 
učiteljima koji su vrijedno radili na ostvarenju tog pro- 
grama i pohvaliti za uspješan rad. 

Zbivanja u školi su se nastavila i nakon tih dana. 
U jedanaestom mjesecu posjetili smo Interliber i obo- 
gatili knjižnicu sa nekoliko novih izdanja. Obilježili 
smo Mjesec hrvatske knjige provodeći kviz među uče- 
nicima ( one najuspješnije smo i nagradili). Obilježili 
smo i Međunarodni dan tolerancije i Dan sjećanja na 
Vukovar. Ovih dana bili ste svjedoci vrlo lijepih pri- 
redbama koje su realizirali učenici i učiteljice razred- 
ne nastave u suradnji s općinom, a povodom blagdana 
svetog Nikole. Priredbe su održane u centralnoj školi 
i u oba područna odjela. Škola djeluje u cjelini pa tako 
i područni odjeli Gornja Šemnica i Jazvine djeluju u 
sklopu škole, a nikako mimo nje. Sve aktivnosti učite- 
lji planiraju zajedno, a tako ćemo nastojati djelovati i 
ubuduće. Suradnja u kolektivu je dobra, a nadam se da 
će biti još i bolja. Želja nam je da i roditelji osjete ško- 

lu kao centar zbivanja u svome mjestu te da se i sami 
uključe u njezin rad. 

R.L. I u našoj sredini smanjuje se broj djece, a samim 
tim i broj učenika. Je li to dovelo ili će u budućnosti dovesti 
do određenih teškoća u organizaciji nastave? 

M. VESELJAK: Na žalost moram priznati da se 
broj učenika i u našoj školi smanjio i to u odnosu na 
prošlu školsku godinu za čak 23 učenika. Za sada nema 
većih problema u organizaciji nastave no, u budućnosti 
će vjerojatno doći do reorganizacije nastavničkog ka- 
dra. 

R. L. Bilo je dosta problema oko nove školske športske 
dvorane. Svjedoci smo da se ona koristi svaki dan u večer- 
nje sate. Je li riješeno sve sto je trebalo i ima li dvorana sve 
sprave i pomagala za normalno odvijanje nastave tjelesnog 
odgoja? 

M. VESELJAK: Nastava tjelesne i zdravstvene 
kulture odvija se prema predviđenom planu i progra- 
mu s upotrebom potrebnih sprava i pomagala. Sve nisu 
u funkciji jer se čeka dovršenje završnih radova. Ovih 
dana napravljeni su posljednji atesti kotlovnice. Čeka- 
mo još završnu riječ nadzornog organa te se nadamo 
da ćemo tijekom ove školske godine i to pitanje riješiti. 

R. L.lako ste kratko vrijeme na čelu ove naše odgojno 
obrazovne ustanove, možete li nam odgovoriti na pitanje 
kakavje odnos s roditeljima i ima li posebnih problema što se 
tiče odvijanja nastave i suradnje unutar kolektiva? 

M. VESELJAK: Odnos s roditeljima je vrlo do- 
bar. Drago mi je što roditelji otvoreno ukazuju na pro- 
bleme koji ih muče. Nema organizacije u kojoj nema 
problema. Lagala bih i ja i drugi koji bi drugačije tvrdi- 
li. No, ne postoji ni jedan problem koji se ne da riješiti 
ako postoji želja s obje strane da se postigne bolje. Na 
zadovoljstvo svih nadam se da ćemo probleme koji se 
javljaju uspješno riješiti. Potrebno je malo strpljenja. 

R.L. Često slušamo o raznim nepodopštinama učeni- 
ka. Ima li u tom smislu kakovih problema i u Vašoj sredini? 

M. VESELJAK: Koliko znam nekih većih proble- 
ma nema. Sitnih nepodopština uvijek je bilo i uvijek će 
biti. Djeca su samo djeca, a i svi mi smo nekad velika 
djeca. Djeci treba priuštiti raznovrsne aktivnosti tako 
da svatko može negdje pronaći sebe i postići maksi- 
mum na tom polju. Ove godine organizirali smo broj- 
ne izvannastavne aktivnosti kako bismo učenicima 
omogućili tu raznovrsnost. Uključivanjem svih učeni- 
ka u interesne aktivnosti nepodopština će biti manje, 
a obostranog zadovoljstva više. Još da su nam uvjeti u 
školi malo bolji, da imamo malo više prostora, lakše bi 
realizirali sve zamisli. 

R.L.Na kraju imate li kakvu poruku za stanovnike 
Radoboja, roditelje i učenike, posebno stoga što smo na kraju 
jošjedne kalendarske godine? 


AUTOBUS ZA DESETAK UČENIKA 


Vrijeme je donošenja proračuna kako na 
razini države tako i u jedinicama lokalne uprave i 
samouprave. Svi uglavnom tvrde da su mogućnosti 
za uštede minimalne, no je li to baš uvijek tako? 
Naravno da nije. 

Evo jednog primjera iz naše sredine iako se on 
ne odnosi na Općinu već na Županiju. Roditelji 
školske djece, konkretno one koja pohađaju prva 
četiri razreda osnovne škole zadovoljni su što je 
njihovim mališanima osiguran prijevoz do škole i 
natrag. Organizacija ovog posla spada u nadležnost 
županijskih službi, jer osnivačka prava nad osnovnim 
školama u općinama ima upravo Županija. Ona dakle 
organizira i prijevoz učenika te sagledava potrebe, 

M. VESELJAK: Dragi učenici, sretna sam što 
škola polako dobiva drugi sjaj. Kad sam ja bila dijete, s 
velikim veseljem polazila sam u školu. Voljela bih da se 
ivi tako danas osjećate,te da svaki dan dolazite u školu 
s radošću, željni novih spoznaja. Svaki učitelj tu je radi 
vas i spreman vam je u svakom trenutku pomoći. 

Poštovani roditelji, uključite se u rad škole. Po- 
mognite da zajedno dovedemo Vašu djecu-naše učeni- 
ke na pravi put, jer djeca su ta koja nas pokreću. Ona su 
naša budućnostizato neka nam u novoj godini ništa ne 
bude preteško, ništa neostvarivo. Vrata škole uvijek su 
Vam otvorena. 

Svim mještanima, učenicima i roditeljima te dje- 
latnicima škole želim čestit Božić i sretnu i usješnu 
Novu godinu. 

R.L.Hvala Vam gospođo Veseljak na odgovorima i 
pozivamo na nastavak dobre suradnje škole i radobojskog 
lista. (vir) 


raspisuje natječaje, odabire prijevoznike 
i naravno plaća troškove.Na prvi pogled 
sve u redu i svi zadovoljni. No, je li to 
baš tako. Na početku ove školske godine 
osnovnoškolce iz Radoboja na Gorjane 
na primjer vozio je kombi u vlasništvu 
lokalnog = autoprijevoznika «Potočki 
promet» ali od početka mjeseca prosinca 
prijevoz obavlja «Presečki « iz Krapine 
autobusom u koji inače stane tridesetak 
ili čak pedesetak putnika, a učenika od 
prvog do četvrtog razreda na tom potezu 
je manje od deset. Prava komocija, koju 
međutim netko mora platiti. Postavlja 
se sada pitanje, znaju li oni koji sklapaju 
ugovore o prijevozu učenika njihov broj? 
Imaju li uvid po kakvim prometnicama 
ugovoreni prijevoznik treba prevoziti 
učenike i mogu li to sve riješiti na bolji, 
jednostavniji ili jeftiniji način? Izgleda da o svemu 
tome nemaju potrebna saznanja. Bilo bi normalno 
da se za desetak učenika osigura prijevoz kombijem, 
a da se prijevoz omogući i učenicima viših razreda, 
od petog do osmog, koji se postojećim autobusom 
ne smiju voziti. Ispada tako da brat ili sestra koji ide 
u četvrti razred imaju pravo na prijevoz, a onaj ili 
ona iz petog razreda to pravo nema. Događa se 
da uz prazan autobus s teškom torbom na leđima 
pješaći do škole i natrag. Kažu odgovorni da su takvi 
propisi. U redu, ali što su ti isti poduzeli da se takvi 
birokratski propisi promjene? 

E, pa neka sad netko i dalje tvrdi da se pojedini 
troškovi ne mogu smanjiti. 

Bilo bi zanimljivo pročitati odgovor nadležnih 
na ove naše konstatacije. (vir) 

NA TEMELJU PRIJEDLOGA PRORAČUN 
OPĆINE RADOBOJ ZA 2010.GODINU 
IZNOSITI ĆE 12.921.350 KUNA ŠTO JE ZA 11,3 
% MANJE OD PLANA ZA 2009. GODINU 


MANJI OPĆINSKI PRORAČUN 


Do zaključenja ovog broja Radobojskog lista, vijeć- 
nici Općinskog vijeća Općine Radoboj još nisu usvojili 
proračun općine za 2010. godinu. Objavljujemo podatke 
iz prijedloga, pa postoji mogućnost da će doći do nekih 
izmjena. One neće bitnije utjecati na osnovne pokazate- 
lje. 

U skladu sa aktualnom gospodarskom i financij- 
skom situacijom u državi , prihodi općinskog proračuna 
za 2010. godinu biti će za 1.458.000 kuna manji nego što 
su bili planirani za 2009. godinu. Tako će ukupni prihodi 
iznositi 12.921.350 kuna što je za 11,3% manje nego što 
je bilo planirano za 2009. godinu. Najveći dio prihoda 
planira se ostvariti od poreza na dohodak i to 5.500.000 
kuna što iznosi 48,1% ukupnih prihoda. Kapitalna pomoć 
iz državnog proračuna trebala bi iznositi 2.500.000 kuna 
a iz županijskog proračuna 350.000 kuna, te iz Fonda za 
zaštitu okoliša i energetsku učinkovitost 1.100.000 kuna. 

Najveći iznos sredstava općinskog proračuna planira 
se utrošiti za kulturu i religiju, ukupno 3.870.500 kuna 
ili 29,9% ukupnih sredstava. Za uređenje stare zgrade 
osnovne škole otpada 3.550.000 kuna. Komunalnoj dje- 
latnosti namjenjeno je ukupno 3.221.000 kuna, odnosno 
24,94% ukupnog proračuna. Za razvoj gospodarstva pla- 
nira se utrošiti 1.735.000 kuna ili 13,43 % ukupnih sred- 
stava. Jedinsveni upravni odjel moći će računati na iznos 
od 655.000 kuna što je 8,22% proračuna. Obrazovanje će 
Općinu Radoboj u 2010. godini stajati 1.320.000 kuna 
što je 10,22% proračuna, za socijalnu zaštitu namjenjeno 
je 310.150 kuna ili 2,4%. 

Vatrogastvo dobiva 235.000, odnosno 2,06%, sportu 
će pripasti 160.000 kuna ili 1,24%. Za usluge unapre- 
đenja stanovanja i zajednice, u što ulaze javna rasvjeta i 
izrada projekata i za zaštitu vodocrpilišta odlazi 5,53% 
sredstava općinskog proračuna , što je iznos od 514.000 
kuna. Konačno za potrebe Općinskog vijeća i mjesnu sa- 
moupravu ide 1,95 % općinskih sredstava ili konkretno 
327.000 kuna. 

Detaljni prikaz trošenja općinskih sredstava po dje- 
latnostima slijedi u nastavku. 


ZONI MALOG PODUZETNIŠTVA 1.400.000 KUNA 


Od ukupnih sredstava općinskog proračuna koja su 
predviđena u iznosu od 1.735.000 kuna čak 1.400.000 
kuna predviđeno je za Zonu malog poduzetništva u 
Gornjoj Šemnici. Od tog će se iznosa za izgradnju ceste 
utrošiti 700.000 kuna, za izgradnju mosta 400.000 kuna 
te 300.000 kuna za ostale projekte u poduzetničkoj zoni. 

Poduzetnicima će se sufinancirati kamate na 


kredite u ukupnom iznosu od 20.000, a za kupnju 

zemljišta namjenjeno je 120.000 kuna. Program razvoja 
poljoprivrede potpomognuti će se sa 175.000 kuna. 
Udruge u području poljoprivrede ukupno će dobiti 25.000 
kuna a za uređenje Radobojskog trnaca namijenjeno je 
10.000 kuna. Razvoj gospodarstva od ukupnih sredstava 
proračuna moći će računati sa 13,43% od ukupnih 
sredstava općinskog proračuna. 


ZA KOMUNALNU DJELATNOST ČETVRTINA 
PRORAČUNA 


Za financiranje komunalnih djelatnosti u 2010. 
godini, ostvare li se predviđanja, utrošit će se ukupno 
3.221.000 kuna što je 24,94% ukupnih sredstava 
općinskog proračuna. 

Održavanje komunalne infrastrukture otići će 
ukupno 520.000 kuna, za sanaciju klizišta 120.000 kuna. 
Za asfaltiranje cesta i nogostupa biti će utrošeno 600.000 
kuna, 200.000 kuna osigurava se za daljnju izgradnju 
nogostupa. Sudjelovanje u financiranju radova na 
Rimskoj cesti (Radoboj-Gorjani) predviđeno 1.560.000 
kuna. Zaštita okoliša također nije zaboravljena, te će se 
izdvojiti 106.000 kuna od čega 35.000 kuna za sanaciju 
divljih odlagališta, 30.000 kuna za nabavu još jednog 
«zelenog otoka», 6.000 kuna otići će za higjeničarsku 
službu a 35.000 kuna za usluge deratizacije. 

Uređenje postojećih igrališta stajat će 100.000 kuna, 
stroj za čišćenje javnih površina 10.000 kuna, a nagrade 
za najljepše uređene okučnice u ukupnom će iznosu biti 


5.000 kuna. 

KONAČNO, ZAVIČAJNA ZBIRKA 


Djelatnost kulture i religije u općinskom proračunu sudjeluju 
sa 29,97% učešća, što iznosi 3.870.500 kuna. U 2010. godini prema 
predviđanjima obavit će se radovi na rekonstrukciji zgrade stare ško- 
le. Ove je godine proveden postupak javne nabave i sklopljen je ugo- 
vor s najpovoljnijim izvođačem. Općina je sklopila ugovor sa Fon- 
dom za zaštitu okoliša i energetsku učinkovitost na temelju kojeg će 
Fond sudjelovati u troškovima sa 1.100.000 kuna. U uređenoj zgradi 
predviđeno je otvaranje Zavičajne zbirke u vlasništvu Općine Rado- 
boj. Troškovi za građevinske radove iznosit će prema predviđanjima 
3.550.000 kuna. Za izradu potrebne dokumentacije i ustrojavanje 
Zavičajne zbirke u skladu sa zakonskim propisima biti će potrebno 
70.000 kuna , a za opremanje prostora 130.000 kuna. Udruge koje 
djeluju u kulturi ukupno će moći računati sa 30.000 kuna. Od toga 
će KUD «Zagorec» dobiti 10.000 kuna , KOD Sida Košutić 4.000 
kuna, Limena glazba Mirna i Limena glazba Radobojska zvona ta- 
kođer po 4.000 kuna , kuburaši 3.000 kuna, Mažoretkinje Desinić 
1.000 kuna, kao i Humorističko društvo Zvonec. Ostale udruge 
mogu računati na ukupno 3.000 kuna. Općinska knjižnica dobit će 
15.000, a Župa Presvetog Trojstva 50.500 kuna. Tu je još i 25.000 
kuna za uređenje puta uz postaje Križnog puta. 


SPORTAŠIMA DVADESET TISUĆA KUNA VIŠE 


Prijedlogom Općinskog proračuna zadovoljni mogu biti i ra- 
dobojski sportaši. Za njih je u odnosu na ovu godinu, u 2010 godini 
predviđeno 20.000 kuna više. Ukupno će se za sportske aktivnosti 
izdvojiti 160.000 kuna. Sportska zajednica Općine Radoboj ukupno 
će dobiti 138.000 kuna, Rukometni klub «Zagorec» 1.000, Lovačko 
društvo «Strahinjčica» 5.000 kn , a po 2.000 kuna dobit će Kinološ- 
ko društvo Radoboj, Društvo sportskih igara učenika i ostale udruge. 
Za organizaciju biciklističke utrke i radobojskog maratona ukupno 
će biti namijenjeno 10.000 kuna. Sport u općinskom proračunu ina- 
če sudjeluje sa 1,24%. 


VATROGASCIMA PO ZAKONU 


Općina Radoboj u 2010. godini za vatrogastvo i ci- 
vilnu zaštitu ukupno će izdvojiti 266.000 kuna. Sredstva 
se izdvajaju u skladu sa zakonskim odredbama i tu nema 
puno prostora za bilo kakve izmjene. Od tog će iznosa 
Dobrovoljna vatrogasna društva Radoboj, Jazvine i Gor- 
nja Šemnica dobiti ukupno 251.000 kuna, a 15.000 kuna 


rezervirano je za civilnu zaštitu. 


SOCIJALNOJ ZAŠTITI TRISTO TISUĆA KUNA 


Pomoć za nabavu ogrijeva, pomoć za novorođenu djecu, po- 
moć umirovljenicima, pomoć starijim osobama i sufinanciranje rada 
udruga spadaju u domenu socijalne skrbi o ćemu brine Općina Ra- 
doboj. 

Ukupna sredstva za tu namjenu iznose 2,44% odnosno315.150 
kuna. Od tog iznosa 66.500 kuna odvaja se za pomoć kod naba- 
ve ogrjeva. Roditeljima novorođene djece pipada pomoć u iznosu 
od 1.000 kuna, dok je za jednokratne pomoći namjenjeno ukupno 
13.500 kuna. Jednokratna novčana pomoć umirovljenicima isplaćuje 
se prigodom božićnih blagdana i za to je predviđeno 20.000 kuna. 
Ukupna pomoć za podmirenje troškova stanovanja iznosi 10.000 
kuna, dok je za učenike iz slabije imućnih obitelji osigurano 35.000 
kuna u svrhu plaćanja troškova školske kuhinje. Pravo na tu pomoć 
imaju školska djeca iz domaćinstva kojima mjesečni prihod po članu 
ne prelazi iznos od 800 kuna. 

Za pokrivanje troškova pružanja pomoći starijim osobama predviđe- 

na su sredstva u ukupnom iznosu od 51.150 kuna, a za financiranje 
djelatnosti Crvenog križa 51.000 kuna. U ovaj dio rashoda spada- 
ju i pomoći udrugama iz područja socijalne skrbi. Planirano je da 
Udruga umirovljenika Radoboj dobije 12.000 kuna, a ostalih devet 
udruga ukupno10.000 kuna. 


ŠESTO PEDESET I PET TISUĆA KUNA ZA OPĆINSKU 
ADMINISTRACIJU 


Za sve zaposlene u općinskoj upravi iz općinskog će proračuna 
u 2010. godini izdvojit će se ukupno 655.000 kuna. U tom su iznosu 
plaće zaposlenih i ostala prava iz kolektivnog ugovora. Ovdje su i 
ostali materijalni troškovi kao što su kancelarijski materijali, grijanje, 
struja, telefon, poštarine, investicijsko održavanje, osiguranje, ban- 
karske usluge. Troškovi održavanja zgrade i opreme također će se 
izdvojiti iz općinskog proračuna. Tome valja dodati još doprinose 
na plaće, reprezentaciju te ostale troškove, pa ukupna sredstva za Je- 
dinstveni upravni odjel Općine iznose 1.062.200 kuna ili 8,22% od 
ukupnih sredstava proračuna Općine Radoboj. 


OPĆINSKOM VIJEĆU [ MJESNOJ SAMOUPRAVI TEK 
DVA POSTO 


Proslava Dana općine, izdavanje Radobojskog lista, 
proslava blagdana , naknade za rad članova Općinskog 
vijeća, povjerenstava i ostalih izvršnih tijela odnose iz 
općinskog proračuna 257.500 kuna što je u odnosu na 
2009. godinu manje za 87.000 kuna pa u ukupno postot- 
ku općinskog proračuna iznosi 1.99%. U tu stavku ulazi i 
13.000 kuna namijenjenim za rad političkih stranaka te 
30.000 kuna tekuće pričuve što se osigurava za nepredvi- 
đene izdatke tijekom godine. 


ZA PRIJEVOZ UČENIKA SKORO POLA MILIJUNA KUNA 


Stavka «Obrazovanje» u proračunu Općine Radoboj 
zauzima značajno mjesto. Ukupno je za tu svrhu predvi- 
đeno 1.320.000 kuna ili 10,22% propračuna. Najviše od 
tog iznosa ide za prijevoz učenika 450.000 i za program 
predškolskog odgoja 300.000 kuna. Školska natjecanja, 
obuka neplivača i ostale aktivnosti od interesa za djecu 
odnose 15.000 kuna, uređenje zgrada područnih škola 
stoji 30.000, a sufinanciranje dovršetka izgradnje sport- 
ske dvorane u 2010. odnijet će još 450.000 kuna. 


SRETNE BOŽIĆNE I NOVOGODIŠNJE BLAGDANE 
TE USPJEŠNU 2010. GODINU ŽELE VAM: 


općinska organizacija 


OPĆINSKA ORGANIZACIJA 


Općinski odbor 
Hrvatske demokratske zajednice 
Općine Radoboj 


općinska organizacija 


Radoboj 

Svim građanima općine Radoboj i poslovnim partnerima 
sretan i blagoslovljen Božić i Novu 2010. žele Vam: 


49292 Kadoboj teh 049549-049 | | PROZVODNJA TRGOVA ZASTUPANE 


Radoboj 595 tax 049800-427 EMOS-PROMET d.0.0. Krapina, Radoboj 362 a 


dok ok ' “ HRVATSKA (CROATIA) Tel/fax:++385 (0)49 372 293 
email alprim-radobojGinet.hr mog 0911989 00/1 e-mail: infoQemos.hr_www.emos.hr 

ELEKTROINSTALACIJE 


Radokoj 6 Šemnica 19, elf: 940442 Hoh GOSTE: 


MEPRO d.o.o. HRVOJ PROMET trgovina 


Proizvodnja i montaža čeličnih konstrukcija 


i građevinske limarije VL. MIRJANA HRVOJ 


49232 RADOBOJ, Jazvine 18 
tel.: 049 349 060 
. 049 300 698 Radoboj 566 Radoboj 10 


E-mail.: mepro1ekr.t-com.hr 


VIDOVIĆ 
DNOM, SR m 


Vesele i sretne Božićne 
i Novogodiš blagdne 


Ugosejska opreme u ino, rasle puto, rasne Komore, esjdne vine 
407%? Radoboj, Jazine 16, Tk 4949.061, Pax (4900.605. Mob: OKB 


emal: vdovickrhtnethr 


anovi 
Općinskog vijeća 

ODRŽANA TREĆA SJEDNICA 
OPĆINSKOG VIJEĆA RADOBOJ 


SLOŽNI OPĆINSKI VIJEĆNICI 


Pod predsjedavanjem predsjednika Općinskog vijeća 
Općine Radoboj, Alojza Sajka, u Radoboju je održana treća 
sjednica. Sedam točaka dnevnog reda prošlo je u punoj sugla- 
snosti, jer su sve odluke donijeli jednoglasno. 

Kao i obično sjednica je započela usvajanjem zapisnika sa 
prethodne sjednice a završila pitanjima i prijedlozima. Vijeć- 
nici su između te dvije točke donijeli Odluku o socijalnoj skr- 
bi Općine radoboj, Odluku o osnivanju Povjerenstva za popis 
birača, Odluku o ustrojavanju Kataloga informacija Općine 
Radoboj, Odluku o raspisivanju Javnog poziva za predlaganje 
kandidata za članove savjeta mladih Općine Radoboj i Odlu- 
ku o izmjeni i dopuni Odluke o uključivanju u akciju «Grado- 
vi i općine-prijatelji djece. 

Od svih točaka dnevnog reda najviše je pozornosti iza- 
zvala ona u kojoj su vijećnici postavljali pitanja. Tako je Zdenko 
Vidović, vijećnik HDZ-a predložio da se sjednice Općinskog 
vijeća održavaju u neko drugo vrijeme kako bi sjednicama mo- 
gli prisustvovati i oni vijećnici koji su u radnom odnosu. Ovaj 
sjednica počela je u 18 sati. 

Mirko Kiseljak, također vijećnik HDZ-a dao je prijed- 
log da se u autobusna stajališta postave klupice kako bi starije 
osobe mogle sjesti dok čekaju autobus. M. Kiseljak je postavio 
i pitanje :Gdje su završili laptopi koje su koristili bivši članovi 
Poglavarsta i jesu li poklonjeni školi kako je to bilo dogovo- 
reno? 

Na postavljena pitanja odgovorio je općinski načelnik 
Anđelko Topolovec. 

Sredstva za postavljanje klupica u kućice na autobusnim 
stajalištima biti će osigurana u proračunu za 2010. godinu pa 
će to biti riješeno .Prijenosna računala još nisu predana školi. 
Jedno prijenosno računalo dano je na korištenje knjižnici. 

Vijećnik HDZ-a Ladislav Fruk postavio je pitanje: Je li 
na proslavu dana općine pozvan netko iz vrha i saborski zastu- 
pnici. Načelnik je odgovorio da je poslano oko 250 pozivnica 
od predsjednice,Sabora i zastupnika do mnogih drugih duž- 
nosnika, ali se nitko od njih nije odazvao. 

Mirko Kiseljak, vijećnik HDZ-a zatražio je pismeni 
izvještaj o tome kolika su sredstva u posljednih šest godina 
uložena za rekonstrukciju vodovodne mreže i je li točno da 
su cijevi koje su položene na relaciji od župne crkve prema 
Horvatima kancerogene? 

Općinski načelnik je odgovorio da će izvještaj biti pripre- 
mljen te da ugrađene cijevi nisu kancerogene. 

Zvonko Pavrlišak, vijećnik sa zajedničke liste HNS-a 
postavio je pitanje: Budući da posljednjih dana djelatnici Kra- 
koma obavljaju očitavanje vodomjera, znači li to da je Krakom 
preuzeo vodovod? 

Odgovor načelnika Anđelka Topolovca bio je: ,Radnici 
Krakoma vrše kontrolu vodovodnih priključaka, vodomjera 
i šahtova.Što se tiče preuzimanja vodovoda, razmišlja se da 
distributer vode za područje općine bude Krakom, kako bi 
sredstva Vlade koja su namjenjena za vodoopskrbu preko dis- 
tributera mogla doći u Općinu. Vlasnik vodovoda i dalje bi 
ostala Općina, a kad dođe do konkretne realizacije, vijećnici će 
biti upoznati sa svim detaljima jer će morati donijeti izmjenu 
Odluke o komunalnim djelatnostima u kojoj će se definitrati 
način korištenja i upravljanja vodovodom“. 

O brojnosti općina, gradova i županija u Hrvatskoj se u posli- 
jednje vrijeme vode rasprave na brojnim forumima što i nije čudno 
jer svi tvrde da je državna administracija preglomazna a samim tim 
i preskupa.Za sada sve ostaje na raspravama pa je pitanje hoće li se i 
kada što u tom pogledu mijenjati? 

Pitanje opstanka svih sadašnjih jedinica lokalne uprave i sa- 
mouprave u svom je govoru na svečanoj sjednici Općinskog vijeća, 
održanoj povodom Dana Općine Radoboj spomenuo i općinski na- 
čelnik Anđelko Topolovec. Zanimljivo je da su ga u njegovim raz- 
mišljanjima kako to ne bi bilo dobro podržali i općinski načelnici iz 
Đurmanca i Gornjeg Jesenja, ali ne i općinski načelnik Petrovskog, 
koji za razliku od prethodnih pripada HDZ-u. 

No o toj će temi u buduće biti još mnogo rasprava, prijedloga 
i protuprijedloga, stoga se pozabavimo nekim aktualnim razmišlja- 
njima naših sumještana. 

Vrijeme donošenja općinskog proračuna svake godine izazi- 
va različite reakcije bilo političkih stranaka bilo pojedinaca. Upravo 
ovih dana bilježimo jedan zanimljiv detalj, mogli bi napisati i aneg- 
dotu. Prilikom održavanja jednog skupa u Općini Radoboj , jedna od 
prisutnih stanovnica radobojske Općine navela je da tu ima preveliki 
broj zaposlenih i da bi smanjenjem tog broja ostalo novaca za druge 
potrebe. Primjedba koja nije usamljena, može se čuti i na drugim 
mjestima, ali ovaj se put događa nešto neobično. Općinski načelnik 
predloži gospođi da dođe u prostorije Općine, da tu bude svaki dan 
kroz mjesec dana i da promatra tko što radi. Za uzvrat će dobiti ne- 
koliko tisuća kuna, koje će joj dati načelnik od svoje plaće. 

Dogovoreni dan početka kontrole rada općinskih službenika 
je odavno prošao, ali se gospođa nije pojavila. Nezna se tako je li 
promjenila mišljenje ili joj se sažalio načelnik koji bi da je dogovor 
ostvaren ostao bez dijela svoje plaće. 

Na kraju da ponovimo. Prema prijedlogu općinskog proračuna 
za 2010. rashodi za zaposlene iznosit će 655.000 kuna , što je 8,22% 
od ukupnog proračuna. (vir) 


BIRAMO PREDSJEDNIKA REPUBLIKE HRVATSKE 


U nedjelju 27. prosinca ponovno ćemo izaći na izbore. Birati 
ćemo Predsjednika države. Izborno povjerenstvo utvrdilo je da ukupno 
dvanaest kandidata ispunjava uvjete da se njihovo ime nađe na glasačkim 
listićima. Kako to Zakon predviđa imena kandidata na listiću će se 
naći redosljedom abecede konkretno zahvaljući početnom slovu svog 
prezimena. 

Imati ćemo tako priliku zaokružiti jedno od sljedećih prezimena 
i imena: 

1. MILAN BANDIĆ, nezavisni kandidat (do podnošenja 

kandidature član SDP-a) 

ANDRIJA HEBRANG, kandidat HDZ-a 

IVO JOSIPOVIĆ, kandidat SDP-a 

JOSIP JURČEVIĆ, nezavisni kandidat 

DAMIR KAJIN, kandidat IDS-a 

BORIS MIKŠIĆ, nezavisni kandidat 

DRAGAN PRIMORAC, nezavisni kandidat (do podnošenja 

kandidature član HDZ-a 

8. VESNA PUSIĆ, kandidat HNS-a 

9, VESNA ŠKARE OŽBOLT, nezavisni kandidat 

10. MIROSLAV TUĐMAN, nezavisni kandidat 

11. NADAN VIDOŠEVIĆ nezavisni kandidat (do podnošenja 
kandidature član HDZ-a) 

12. SLAVKO VUKUŠIĆ, kandidat HSBS 


SOM hp 


Ukoliko ni jedan od kandidata ili kandidatkinja 27. prosinca ne 
dobije natpolovićnu većinu glasova izašlih na izbore, drugi krug izbora 
održati će se u nedjelju 10. siječnja 2010. godine i tada će na listiću biti 
imena dvojice onih koji će u prvom krugu dobiti najveći broj glasova. 

Mandat Predsjednika traje pet godina i na svakom biraču stoji od- 
govornost tko će to biti. Izađimo stoga na glasačka mjesta i zaokružimo 
ime onog kandidata ili kandidatkinje za koje smatramo da će najbolje 
predstavljati našu držanu naredih pet godina. (vir) 

PRVA ŽUPNIJSKA NOGOMETNA LIGA 


NAKON PRVOG DIJELA NK RADOBOJ DESETI 


Odigravanjem utakmica 13. kola nogometnog prvenstva I. Županijske nogometne lige završen je jesenski dio 
natjecanja. Nogometaši NK «Radoboja» nisu blistali u prvom dijelu natjecanja. Od 13 odigranih utakmica pobjedu 
su ostvarili u 4 susreta, dva susreta završena su neodlučnim rezultatom . Zabilježeno je čak sedam poraza od kojih 
jedan od Pregrade koja osim Radoboja nikoga nije pobjedila niti je odigrala neodlučeno. 

Juniori su za jedno mjesto bolji. Deveti su na ljestvici na kraju jeseni sa sedam pobjeda, sedam poraza i jednom 
neodlučenom utakmicom. 

Pioniri su na kraju jesenskog dijela natjecanja osmi, mlađi pioniri posljednji dvanaesti, a veterani deveti. Objav- 
ljujemo ljestvice seniora i juniora na kraju jesenskog dijela natjecanja. 


SENIORI JUNIORI 
1. GAJ 1319/2112 [31:12 29 1. OŠTRC iš M To. 15227 34 
2. RUDAR (M) 13181312 130:9 27 2. OMLADINAC 15 10 3 2 (49:14 [33 
3. IVANČICA 131,8 | 14/26:12/25 3. JEDINSTVO 15/10 [1 14 [58:22131 
4.STUBICA 131713. 31/16:10/24 4. KLANJEC Iš 19 13 2%. 4725130 
5. JEDINSTVO 1317133 /17:18/24 5. PREGRADA 1518 [4 3 [41:23/28 
6. ZAGOREC (VT) (13 71214 28:13. 23 6. MLADOST (Z) 1517 13 (4 126:14 124 
7. KLANJEC 131 7( 214 [22:181 23 7. MILENGRAD 1517 13 15 [40:29 /24 
8. OROSLAVJE 3415.491 1 8. OROSLAVJE 1517 12 (6 _ [43:34 [23 
9. RUDAR (D) 1314/1415 1[16:21 16 9. RADOBOJ 15/7 |1 (7 47:42/22 
10.RADOBOJ 13 42.7 16:21 14 10.MLADOST(MB) (15 6 |2 1:7 39:41 20 
11.OŠTRC 131216. 5 /1418/12 11.RUDAR (M) 15 [6 |1 (7 132:37/19 
12.M. GUBEC 1313218 [10:28 11 12.INKOP 1515 [1 19 [28:41 16 
13.STRAŽA 13(113,9[3:19 | 6 13.STUBICA 1513 14 /8 /31:40 [13 
14.PREGRADA 13, 1(0 12 (10:36 3 14.GAJ 15 [2 [2 11 [24:53 1/8 

15.IVANČICA 15 12 12 (11 18:70 8 

16.SCHIEDEL 1512 11 (121/27:901|7 

RADOBOJSKI PJESNICI 

IVAN POSPIŠ-ŽMUNEK 

KESNE JE ZA PESEM 


Teške življenje, moj bratec dragi 
Cemerni dani, patime se Vsi... 
Prijatelj dragi, dej zapopeve 
Em se same jen put živi ... 
Potrene lampe i čvrste galge 
Gliboke blate gazime svi ... 
Prijatelj dragi dej barem zahuške 
Na htruc nam se naj duša veseli ... 
Kmica h odluki, tuliju ducki 
Nič dalj od nosa videti ni ... 
Prijatelj dragi dej reći pesem 
Da bi si jade ublažili ... 

I plitke brazde i visoke drače 
S ternjem su puti zarašćeni si... 
Prijatelj dragi dej barem prokuni 
I onak sme prokleti vsi ... 
Pohcane koprive, zacoprane vime 
Se menj je moći privušćiti si... 
Prijatelj dragi, sme nekak na najgi 
Bolje se je rasplakati ... 


Pozivamo i Vas , poštovani čitatelji koji « po skrivečki pišete 
pjesme» da nam ih pošaljete. Rado ćemo ih objaviti. Hvala! 

Sredina prosinca 1968. godine dvorana Zadružnog doma Ra- 
doboj, bila je mjesto izražavanja posebnog zadovoljstva predstavnika 
četrdesetak domaćinstava iz Radoboja zbog dolaska pitke vode u 
njihove kuće. Organizirana je, naime, svečanost povodom završetka 
radova na izgradnji prvog vodovoda na području Radoboja. 

Te, danas nam daleke godine, Radoboj je bio u sastavu Općine 
Krapina,a radobojski su vijećnici bili mladi kadrovi Petar Kame- 
nečki i Vinko Rihtar. Nakon što su organizirali dovoženje kamenog 
materijala na tada blatnjavi put Radoboj-Trški Vrh — Krapina došli 
su na ideju da pokrenu akciju izgradnje lokalnog vodovoda. Petar 
Kamenečki, tada tajnik Općinske organizacije Crvenog križa Krapi- 
na, dogovorio je sa Republičkim odborom Crvenog križa besplatnu 
izradu studije o mogućnosti izgradnje vodovodne mreže na području 
Radoboja. 

Kako je studija pokazala da za to postoje prirodni uvjeti, izvori 
kvalitetne vode na visokim predjelima i dovoljne količine vode, kre- 
nulo se u akciju. Nije bilo lako nagovoriti buduće korisnike da od- 
voje za tadašnje uvjete velika novčana sredstva i da rukama iskopaju 
više od stotinu metara kanala za polaganje vodovodnih cijevi. Nakon 
brojnih uvjeravanja i iznošenja svih prednosti vodovoda inicijatori 
su uspjeli nagovoriti 42 domaćinstva od zaselka Kamenečki, preko 
centra Radoboja do zaselka Rihtari. 


Nakon evidencije zainteresiranih prišlo se osnivanju Inicijativ- 
nog odbora u koji su bili izabrani: Josip Borovečki, Josip Broz, Josip 
Grobotek, Petar Kamenečki, Vinko Rihtar, Dragutin Rihtar,Stjepan 
Ranogajec, Alojz Rukav, Blaž Tušek i Slavko Tušek. Na čelu odbora 
bio je Petar Kamenečki. Svako od zainteresiranih domaćinstava tre- 
balo je uplatiti tadašnjih sto tisuća dinara i iskopati 65 metara kanala 
za polaganje glavnog cjevovoda, te potrebne kanale od glavnog voda 
do svojih kuća. Sve je išlo relativno dobro, ali nastao je problem kada 
je trebalo prići izgradnji rezervoara za vodu i kaptažu izvora. Ta- 
dašnji općinski odbornici:Petar Kamenečki i Vinko Rihtar preuzeli 
su tu obavezu na sebe. Otišli su u tadašnju komandu Vojne oblasti 
i iznijeli oficirima problem. Bez nekih većih poteškoća stvar je vrlo 
brzo riješena. Odgovorni u tadašnjoj vojnoj komandi odlučili su da 
planiraju terensku obuku jedne inženjerijske jedinice u Radoboju. 
Vojska je došla sa raspoloživom mehanizacijom. 

U zaselku Kamenečki podigla je šatore za smještaj. U narednih 
petnaest dana miniranjem i iskopima te betoniranjem nastao je prvi 
bazen za vodu i uređena je kaptaža. Radobojci su im se odužili orga- 
nizacijom kulturno umjetničkog programa.Počastili su ih domaćim 


specijalitetima kao što su bučnica i sirnati štrukli. 

Šesnaesti dan mjeseca prosinca 1968. godine bio je stoga po- 
sebni događaj, jer svi oni koji nisu vjerovali da voda može teći i uz 
brijeg morali su biti zadovoljni. Pisac ovih redaka i organizator iz- 
gradnje prvog radobojskog vodovoda još uvijek pamti riječi, a kasnije 
i oduševljenje žena iz zaselka Rihtari. Žene bez osnovne škole, koje 
su cijeli život nosile vodu za kućanske potrebe i potrebe stoke u po- 
sudama na glavi iz udaljenostri veće od 500 metara nisu u početku 
vjerovale da će voda poteći i uz brijeg.Na nagovor mladih aktivista 
motikom i lopatom kopale su kanale . Veselju i iznenađenju nije bilo 
kraja kada je iz cijevi šiknuo mlaz vode u središtu sela. 

Akcija nije bila jednostavna i bez problema. Neki stanovnici 
pored čijih je kuća prolazio cjevovod u noći su zatrpavali kanale, 
izgovarajući se da se boje loma nogu njihovih žena kada upadnu 
u jarak. Akcija je uspjela unatoč teškoćama .Nedugo nakon mje- 
štana zaselka Kamenečki, Crneki, Jurinjaki, centra Radoboja pri- 
ključuju sei druga domaćinstva. To su bili stanovnici na potezu 
od križanja prema Petrićima i zaselku Rihtari .Za vodovod su se 
zainteresirali i mještani ostalih zaselaka, prije svih onih na potezu 
prema Brozima , Borovečkima i dalje prema Slukanima ,te Hrvoji, 
Horvati, Mikši ,Kunšteki .Potom su se uključili — mještani Gornje 
Šemnice,Jazvina,Radobojskih Brega i šire. Danas je na ovaj vodo- 
vod priključeno oko 1.200 kućanstava. 

Prošlo je eto od tih dana četrdesetak godina. U tom razdoblju 
javljala su se i velika nezadovoljstava Zbog proširenja mreže i ne- 
kontrolirane potrošnje vode dolazilo je do nestašice, upravo za one 
koji su prvi krenuli u akciju. Bilo je i uspješnih aktivnosti koje su 
doprinjele da danas većina stanovništva Općine Radoboj može biti 
zadovoljna opskrbom pitkom vodom. 

Novi Zakoni donose, međutim, nove obveze i nova pravila 
ponašanja kojima se unatoč velikom doprinosu nas samih moramo 


prilagoditi. (vir) 


ČUVAJMO STARINE 


Općina Radoboj uložila je znatna sredstva za otkup 
stare školske zgrade u Radoboju i izradu 

projekata za njezino pretvaranje u prostor za Zavi- 
čajnu zbirku. U narednoj će se godini u tu svrhu odvojiti 
određena sredstva.Da uređeni prostor ne bi bio prazan 
možete doprinijeti i Vi poštovani čitatatelji, stanovnici 
Općine, kao i Vi koji ste tu rođeni a sada živite u drugim 
sredinama. Imate li u vlasništu bilo kakav starinski pred- 
met, alat, sliku, ukras, svjetiljku ili bilo što iz naše povje- 
sti poklonite to Zavičajnoj zbirci. Svaki predmet biti će 
evidentiran i trajno će ostati u vašem vlasništu, ali će biti 
izložen u uređenim prostorima koje će nadamo se posjeći- 
vati brojni izletnici i drugi gosti našeg Radoboja. 

Ukoliko ste voljni sudjelovati u stvaranju novog pre- 
poznatljivog izgleda naše sredine javite se u Općinu gdje 
ćete dobite sve potrebne informacije. Hvala Vam na surad- 
nji. 


